พาณิชย์ใช้ไอทีหนุนผู้ประกอบการเอฟทีเอ
ประชาไท-22 ก.พ.48 นางศันสนีย์ นาคพงศ์ รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรีรับทราบรายงานผลการดำเนินการส่งเสริมเพื่อให้มีการใช้สิทธิประโยชน์ภายใต้ความตกลงเขตการค้าเสรี (FTA) กับประเทศต่างๆ ตามที่ไทยได้ทำความตกลงฯ กับสาธารณรัฐประชาชนจีน อินเดีย และออสเตรเลีย และได้มีการลดภาษีนำเข้าสินค้าระหว่างกัน ตั้งแต่ 1 ต.ค. 2546 1 ก.ย. 2547 และ 1ม.ค. 2548 ทั้งนี้เพื่อส่งเสริมให้มีการใช้สิทธิประโยชน์ภายใต้ความตกลงฯ กระทรวงพาณิชย์ได้นำระบบเทคโนโลยีสารสนเทศมาใช้ในการให้บริการตรวจสอบรายการสินค้า โดยผ่านทาง Website และนำระบบการแลกเปลี่ยนข้อมูลทางอิเลคทรอนิกส์(EDI) ผ่านทาง Internet มาใช้ให้บริการตรวจสอบต้นทุนการผลิตสินค้า และการออกหนังสือรับรองแหล่งกำเนิดสินค้า ทำให้ลดระยะเวลาการให้บริการ รวมทั้งได้ขยายการให้บริการไปยังหน่วยงานในส่วนภูมิภาค จากการดำเนินการตั้งแต่ 1 ต.ค. 2546 ถึง 4 ก.พ. 2548 ได้ออกหนังสือรับรองแหล่งกำเนิดสินค้าภายใต้ความตกลงฯกับสาธารณรัฐประชาชนจีน อินเดีย และออสเตรเลีย จำนวน 19508 ฉบับ มูลค่า 546.65 ล้านเหรียญสหรัฐ หรือ 21785.01 ล้านบาท ทำให้การค้าของไทยขยายตัวเพิ่มขึ้นและได้ดุลการค้าในการค้าที่เปิดเสรีเพิ่มมากขึ้น 
ประชาไท-22 ก.พ.48 นางศันสนีย์ นาคพงศ์ รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรีรับทราบรายงานผลการดำเนินการส่งเสริมเพื่อให้มีการใช้สิทธิประโยชน์ภายใต้ความตกลงเขตการค้าเสรี (FTA)